Adidas-Dames Jassen Goedkoop Amsterdam Online | Adidas-Dames Jassen Aanbieding Tot 60% Korting
adidas Originals Trainingsjack - black Dames Kleding,adidas sandals,zeer goed Uitspraak oor paaie verwelkom | News24
Uitspraak oor paaie verwelkom
: Henni Britz.Foto: VERSKAF
DIE DA in die Sarah Baartman-distriksmunisipaliteit verwelkom die uitspraak deur die hooggeregshof op Grahamstad waarin Agri Oos-Kaap sy hofstryd oor slegte paaie gewen het.
Agri Oos-Kaap het ’n hofstryd van sowat twee jaar met die provinsiale departement van paaie en openbare werke oor die herstel en instandhouding van paaie gevoer.
Die hof het gelas dat die departement onmiddellik kontrakteurs vir die herstel van paaie aanwys.
Waar die departement nie die werk doen soos in die hofbevel vervat nie, kan boere dit self doen en die koste van die departement verhaal.
Henni Britz van die DA sê die distriksmunisipaliteit bestaan grotendeels uit landelike gebiede waar die landbou die ruggraat van die plaaslike ekonomie vorm.
“Die instandhouding van grondpaaie in hierdie distrik het oor ’n tydperk van meer as 20 jaar tot ’n skokkende toestand van ondiensbaarheid verval, in so ’n mate dat boere en boerderygemeenskappe self moet inspring en die paaie op hul eie koste in ’n bruikbare toestand moet hou.”
Volgens Britz is die feit dat meer as R25 miljard benodig word vir noodsaaklike instandhouding- en herstelwerk aan die padnetwerk in die Oos-Kaap ’n aanduiding van die omvang van die agteruitgang en verval onder die ANC se bewind.
“Nie net beïnvloed die swak toestand van paaie in die Oos-Kaap, en die Sarah Baartman-distrik in die besonder, die landbou nie, maar dit benadeel ook die plaaslike toerismebedryf. Talle toeristeaantreklikhede en -bestemmings is byna ontoeganklik vir toe-riste,” sê Britz.
Hy meen die plig rus op die Oos-Kaapse provinsiale regering om die regte ekonomiese klimaat te skep waar werkgeleenthede geskep kan word en die boerderygemeenskap ondersteun word deur onder meer die padinfrastruktuur van die landbou- en toerismesektore behoorlik in stand te hou.
“Waar die provinsiale regering misluk in die uitvoering van hul instandhoudingsplig, moet die LUR vir vervoer en openbare werke en sy direkteur-generaal persoonlik aanspreeklik gehou word vir die koste daarvan in ooreenstemming met die hooggeregshof se uitspraak.”